ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η ιστορία των νεαρών φίλων μου κι εμένα
είναι η ιστορία κάποιου...
-Κέβιν Ίστμαν. -Και Πίτερ Λερντ.
-Συνδημιουργός... -...στα Χελωνονιντζάκια.
Ίστμαν και Λερντ,
δύο ονόματα συνώνυμα με...
Τη χελωνοδύναμη!
Δεν έχω ξαναδεί πιο ανόητη ιδέα.
Η απίστευτη άνοδος της Χελωνομανίας
έφερε τα πάνω-κάτω στα παιχνίδια.
Πουλήσαμε 100 εκατομμύρια κομμάτια
μόνο το 1990.
Το καλοκαίρι της Χελωνομανίας.
Πάμε, Νίντζα, πάμε!
Η βιομηχανία του ενός δισ. δολαρίων, όμως,
μεταλλάχθηκε από έναν κατασκευαστή κούκλας στο Χονγκ Κονγκ, που τα ρίσκαρε όλα.
Τους ικέτεψα γονυπετής να υπογράψουν την άδεια.
Και μετέφερε την αυτοέκδοση
από τις βρόμικες σκιές του υπονόμου...
Πολύ χαζό, πολύ βλακώδες. Ανόητο.
...στα φώτα της λαϊκής κουλτούρας.
Η σημαντικότερη ανεξάρτητη ταινία όλων των εποχών.
Μα η πετυχημένη σειρά παιχνιδιών...
Συμφωνία 60 εκατ. δολ.
...είναι η ιστορία αγάπης δύο δημιουργών...
-Κεραυνοβόλος έρωτας. -...που εξελίχθηκε σε ατελείωτη διαμάχη.
Η προδοσία μιας κοινής μας ιδέας.
-Αυτή είναι η ιστορία... -Το πέος τους;
...της αργής και σταθερής ανέλιξης
της πιο μοναδικής και απροσδόκητης σειράς παιχνιδιών
που φτιάχτηκαν ποτέ.
Χελωνονιντζα-τι;
Αυτά εδώ...
...είναι τα παιχνίδια με τα οποία μεγαλώσαμε.
Μια σειρά επεισοδίων Για παιχνίδια πασίγνωστα, θαρρώ
Δημιουργίες πλαστικές Που κρατούν πολλές γενιές
Και που ακόμη να ξεχάσω δεν μπορώ
Φιγούρες δράσης Που όνειρα μας χάρισαν τρελά
Θα γυρίσουμε πίσω στον χρόνο Και παρασκηνιακά
Είναι τα παιχνίδια που μας μεγάλωσαν
Τα παιχνίδια που μας μεγάλωσαν είναι εδώ
ΧΕΛΩΝΟΝΙΝΤΖΑΚΙΑ
Είναι μεταλλαγμένοι.
Είναι νίντζα.
Είναι έφηβοι.
Κι είναι και χελώνες.
Η ιστορία, όμως, αρχίζει μ' ένα άλλο μεταλλαγμένο είδος με κέλυφος.
Αστακοί.
Και τώρα, ιδού η ιστορία.
Μεγάλωσα σε μια μικρή πόλη του Μέιν.
Μαγείρευα αστακούς.
Ο Κέβιν Ίστμαν, όμως, δεν συμπαθούσε τα οστρακοειδή.
Ό,τι πέφτει στον βυθό, το τρώνε.
-Κατανάλωνε κάτι άλλο. -Ζούσα κι ανέπνεα για τα κόμιξ.
Daredevil, Captain America, Μπάτμαν.
Αγαπημένο μου, το Kamandi, The Last Boy on Earth,
από τον ήρωά μου, Τζακ Κέρμπι.
Σχεδίασε τα Iron Man, Hulk, The Fantastic Four.
Ο Κέρμπι είναι ο απόλυτος καλλιτέχνης.
Δημιούργησε αυτό που ξέρουμε ως τέχνη των κόμιξ.
Έσπασε το καλούπι, έκανε αλλαγές.
Ακόμη και στα επαγγελματικά πλάνα του νεαρού Κέβιν Ίστμαν.
Έλεγα στους γονείς μου ότι ήθελα να του μοιάσω, να γίνω κομίστας.
Κι είχαν μια έκφραση απόλυτου τρόμου.
Ο μπαμπάς μου θα με στήριζε οικονομικά για οτιδήποτε εκτός απ' την Καλών Τεχνών.
Αποκαρδιωμένος, έφυγε να κυνηγήσει τα όνειρά του.
-Βασικά... -Για μια κοπέλα το έκανα.
-Γυναίκες! -Κατέληξε στο Ντόβερ του Νιου Χαμσάιρ,
όπου θα έκανε μια νέα σχέση
με τούτον εδώ, ένα καλό νέο για μας!
Ονομάζομαι Πίτερ Λερντ.
Συνεργαζόμουν με την τοπική Daily Hampshire Gazette.
Δεν αμειβόμουν καλά και σχεδίαζα πράγματα
που δεν είχα όρεξη να κάνω,
όπως ντοματιές και ζαρζαβατικά.
Ο Πίτερ τα ζωγράφιζε κι ο Κέβιν τα συσκεύαζε.
Έβαζα ψώνια σε σακούλες.
Ο διάδρομος λαχανικών του πεπρωμένου, όμως, είχε σχέδια για τους καλλιτέχνες,
που είπαν να κάνουν παρεούλα!
Τον κάλεσα στο σπίτι μου.
Μπαίνοντας, είδα αμέσως έναν αυθεντικό Τζακ Κέρμπι.
Κόντεψα να πέσω κάτω.
Ποτέ δεν είχα δει αυθεντικό Κέρμπι στη ζωή μου.
Με συνάρπασε η δύναμη του σκίτσου του
στα Fantastic Four, Thor, The New Gods, Mister Miracle.
Ήταν σαν να μιλούσα με έναν ομοϊδεάτη.
Εκείνη η σπίθα ήταν υπέροχη και κάτι πρωτόγνωρο για μένα,
πριν ή έκτοτε.
Κεραυνοβόλος έρωτας.
Σαν Έρως των κόμιξ, ο Κέρμπι είχε φτιάξει έναν δεσμό...
Μελάνωνε ο ένας τα σκίτσα του άλλου.
...ανάμεσα στους νεαρούς Ίστμαν και Λερντ, που συγκατοίκησαν
και απέκτησαν το ονειρεμένο τους ατελιέ κόμιξ.
Το ατελιέ Μιράζ.
Αστειευόμασταν, γιατί δεν ήταν ατελιέ, αλλά το σαλόνι μας.
ΑΤΕΛΙΕ ΜΙΡΑΖ ΚΟΜΙΞ - ΤΕΧΝΗ
"Ατελιέ".
Με το επιχειρηματικό μοντέλο "δήθεν μέχρι να πετύχεις",
οι δεξιοτέχνες του αντικατοπτρισμού ανανέωσαν τα πορτφόλιο τους.
Σκεφτήκαμε ένα ρομπότ, το Fugitoid.
Το στείλαμε σε τέσσερις-πέντε εταιρείες κόμιξ.
Πολλά λεφτά σε ταχυδρομικά.
Κι οι εταιρείες ξόδεψαν πολλά. Σε επιστολές απόρριψης.
Πλάκα είχε.
Διαφαινόταν πως το όνειρό τους για μεγαλεία στα κόμιξ...
θα εξαφανιζόταν σαν αντικατοπτρισμός.
Τότε, όμως, αργά ένα βράδυ...
Ήμασταν στο σαλόνι-ατελιέ.
Χαζολογούσαμε και πέταξε την ιδέα ότι θα σχεδίαζε κάτι για να γελάσω.
-Και σχεδίασε μια χελώνα. -Με μάσκα, με νουντσάκου.
Τη λάτρεψα κι έφτιαξα δική μου.
Και γέλασα.
Κι είπα "Αν είναι μία, γιατί όχι μια παρέα;"
-Και τις πέρασα με μαρκαδοράκι. -Έφτιαξα το λογότυπο "χελωνονιντζάκι".
Πρόσθεσα "μεταλλαγμένος έφηβος".
Κι έτσι, Ίστμαν και Λερντ βρήκαν μια ιδέα
που θα ταρακουνούσε τον κόσμο.
Κάποια στιγμή.
Αφού εξέλιξαν χαρακτήρες και ιστορία, με περιορισμένα μέσα,
Ίστμαν και Λερντ εξέδωσαν οι ίδιοι
το πρώτο τεύχος.
Τυπώθηκαν 3.275 αντίτυπα.
Και πώς πήγε;
Ο Πιτ τηλεφώνησε κατενθουσιασμένος.
Η πρώτη έκδοση ξεπούλησε σε λίγες μέρες.
Προπαρήγγειλαν 15.000 αντίτυπα για το δεύτερο τεύχος.
Δεν το πίστευα.
Παραιτήθηκα από παντού κι αρχίσαμε να σχεδιάζουμε κόμιξ.
Είχα γίνει ο Τζακ Κέρμπι, στο μυαλό μου.
Και για μένα, εκπληρώθηκε το όνειρο.
Τα νέα διαδίδονταν για το γλαφυρό, ανεξάρτητο κόμικ.
Μου έκανε μεγάλη εντύπωση,
επειδή ήταν πολύ τολμηρό.
Ζούσαν στους υπονόμους,
κι έβγαζε εκείνη τη σκοτεινή και σκληρή αίσθηση.
Τις τέσσερις λέξεις "έφηβες", "μεταλλαγμένες", "νίντζα", "χελώνες",
δεν τις είχαμε ξανακούσει ποτέ μαζί και ήταν έξυπνο.
Το προσέχεις.
Το όγδοο τεύχος πούλησε 135.000 αντίτυπα.
Ξαφνικά συνειδητοποίησα
ότι έβγαζα περισσότερα απ' τη δασκάλα γυναίκα μου,
σχεδιάζοντας το χαζο-κόμιξ μου μαζί με τον φίλο μου!
Τα Χελωνονιντζάκια ήταν γνήσια επιτυχία. Τουλάχιστον στους κύκλους των κόμιξ.
Αυτό, όμως, θα άλλαζε.
Κάποιοι μας έκαναν κρούσεις, όμως, για τα δικαιώματα.
Ανάμεσά τους κι ο Μαρκ Φρίντμαν.
Είμαι ο άνθρωπος πίσω απ' τις Χελώνες. Ίσως να 'μαι η πέμπτη!
Ως πολυπράγμων,
ο Μαρκ-ελάντζελο αναζητούσε ένα αριστούργημα.
Ήταν ένας ανεξάρτητος ατζέντης, που εκπροσωπούσε
διάφορες πνευματικές ιδιοκτησίες.
Αναζητούσα μια νέα πνευματική ιδιοκτησία για αδειοδότηση
στη βιομηχανία των παιχνιδιών.
Προσεγγίζοντας το πιο καυτό ντουέτο στα αντεργκράουντ κόμιξ,
για τους Ίστμαν και Λερντ, ο Φρίντμαν ήταν ό,τι καλύτερο.
Δεν είχα εταιρεία.
Μόνο μια επαγγελματική κάρτα, δούλευα απ' το σπίτι,
κι έπρεπε να κάνω καλή εντύπωση.
Νοίκιασα κοστούμι, πουκάμισο, γραβάτα.
Εμείς φορούσαμε μπλουζάκια και σορτσάκια
κι ο Μαρκ εμφανίζεται με κοστούμι επιχειρηματία.
Αν έτσι πρέπει να 'ναι ο ατζέντης,
θα παίξω τον ρόλο.
Δύσπιστοι, ο Ίστμαν και ο Λερντ άκουγαν τον πλανόδιο πωλητή να αναλύει το σχέδιο.
Είπα "Πάρτε με για ατζέντη παγκόσμιας αδειοδότησης,
και θα φτιάξουμε μια αλυσίδα
που θα μπει στα παιχνίδια και στην ψυχαγωγία".
Είχα άπειρες ιδέες στο μυαλό μου.
Βασικά...
Ίστμαν και Λερντ, όμως, είχαν έναν όρο για να προχωρήσουν.
Είπαμε ότι αν ήθελε να προωθήσει τους χαρακτήρες μας, θέλαμε να καταλάβουν
ότι εμείς θα έχουμε τον τελικό λόγο.
-Εντάξει. -Τρία άτομα έδωσαν τα χέρια.
Είχαμε εξηγηθεί.
Σκεφτήκαμε "Γιατί όχι;"
Τώρα, πρέπει να βγω στην αγορά και να πείσω
κάποια εταιρεία να πάρει το ρίσκο.
Χρειαζόμουν κάτι για την παρουσίαση, και είχαν μια χελώνα από αφρό.
Τη χρειάζομαι. Την έβαλα, λοιπόν, στη θέση του συνοδηγού,
και καθώς ταξιδεύω, μου κορνάρουν...
Χελωνάνθρωπε!
...κοιτάνε και σκάνε στα γέλια.
Και ήξερα ότι θα έβγαινε σε καλό.
Οι αρχικές απαντήσεις ήταν κάπως απογοητευτικές.
Μου έλεγαν "Οι χελώνες δεν είναι ηρωικές. Ξέχνα το.
Άσε που το πράσινο δεν πουλάει".
Τι να πεις σ' αυτό;
Ακόμη και η λέξη "νίντζα", εξ ορισμού σημαίνει "πληρωμένος δολοφόνος".
Πώς θα φτιάξω μια σειρά παιδικών παιχνιδιών έτσι;
Πήγα στην LJN.
Ο υπεύθυνος, Τζακ Φρίντμαν, είπε "Ευχαριστώ, να λείπει".
Με απέρριψε η Τζιλ Μπαράντ, διευθύνουσα σύμβουλος της Mattel,
λέγοντας ότι δεν θα πιάσουν.
Άφθονος αρνητισμός.
Ο Κερκ Μποζίγκιαν της Hasbro, όμως, διέφερε.
Το βρίσκω ωραίο.
Και το πήγε επάνω.
Με κοιτάζει το αφεντικό και λέει
"Δεν έχω ξαναδεί πιο ηλίθια ιδέα".
Αυτή ήταν η συμβολή μου στα Χελωνονιντζάκια.
Ο Φρίντμαν και το νοικιασμένο κοστούμι του, όμως, δεν πτοούνταν.
Πρέπει να πείσω τον κόσμο πως είναι έξοχη ιδέα.
Τηλεφώνησα σ' έναν φίλο, λοιπόν,
τον Ρίτσαρντ Σάλις, που μόλις είχε προσληφθεί
στην εταιρεία Playmates Toys.
Η τελευταία μου ελπίδα.
Μάλλον η μοναδική.
Όταν του είπα ότι θα του στείλω
ένα τεράστιο αντίγραφο, δέχτηκε.
Την επομένη, είπα "Ρίτσαρντ, παρέλαβες το κουτί;"
"Στο γραφείο μου είναι". "Γιατί δεν το άνοιξες;"
"Είχα μπλέξει με τη δουλειά".
"Άνοιξέ το το ρημάδι!"
Το ανοίγει.
Απόλυτη σιωπή.
Και λέει...
"Τέλειο".
Πήρα τον Πίτερ και τον Κέβιν, και είπα...
"Ενδιαφέρεται η Playmates Toys".
Πρώτη φορά την άκουγα.
Ίσως δεν την έχετε ακουστά,
αλλά αν είχατε κούκλα αρχές της δεκαετίας '80,
πιθανώς να έχετε παίξει με παιχνίδι της.
Με έδρα το Χονγκ Κονγκ,
η Playmates είναι η μεγαλύτερη κατασκευάστρια κούκλας στη χώρα
για πολλά χρόνια.
Και ο υπεύθυνος γι' αυτό είναι εδώ.
Ονομάζομαι Τόμας Τσαν.
Εργάστηκα 50 χρόνια στην εταιρεία.
Στρέφοντας το εργοστάσιο του πατέρα του προς το παιχνίδι το 1966...
Η δουλειά αυξήθηκε τρομερά.
...ο Τόμας έκανε την Playmates σημαντικό παράγοντα στο Χονγκ Κονγκ.
Αποφάσισα να διαφοροποιηθώ με προσχολικά παιχνίδια.
Ο βασιλιάς παιχνιδιών της ανατολής, όμως, κοιτούσε προς τη δύση.
Τους μεγάλους.
Mattel, Hasbro, Ideal Toys.
Να μπω στη βιομηχανία τους, στις ΗΠΑ.
Στα πρώτα βήματα στην αμερικανική αγορά, τον βοήθησε αυτός ο Αμερικανός.
Ο Τόμας Τσαν ζήτησε να τον βοηθήσω στην Αμερική.
-Έτσι κι έγινε, με... -Κρίκετ.
Αστοχεί.
-Όχι. -Κρίκετ.
Όχι, την κούκλα Κρίκετ.
Γεια σου, Κρίκετ!
Μια υπερευφυή, διαδραστική κούκλα.
Μ' έναν σωρό μηχανισμούς μέσα.
Από τα νέα γραφεία της Playmates στην Καλιφόρνια,
Μπιλ και Τόμας είχαν δημιουργήσει μια κούκλα
που έκανε πάταγο.
Θα τα πούμε!
Πουλήσαμε ένα εκατομμύριο κομμάτια, με τιμή λιανικής άνω των 100 δολ.
Η Κρίκετ σκόραρε!
Η εταιρεία γλυκάθηκε
και ακολούθησε η Τζιλ.
Πολύ μεγαλύτερη, πιο ακριβή και πολύ περίπλοκη.
Σκέτη αποτυχία.
Καθώς δεν είναι έτοιμη να τα παρατήσει ακόμη...
Σκέτη αποτυχία.
...η Playmates επέμεινε.
Θέλουμε κάτι που παράγεται πιο εύκολα
απ' ό,τι οι εξεζητημένες κούκλες.
Θα δοκιμάζαμε κάτι διαφορετικό.
Και τότε, ο Μαρκ Φρίντμαν προσέγγισε
το αφεντικό μου, Ρίτσαρντ Σάλις, κι είπε...
"Άνοιξέ το το ρημάδι!"
Κι εκείνος πήγε στον τότε πρόεδρο της Playmates,
Μπιλ Κάρλσον.
Κι ο Ρίτσαρντ είπε
"Πρέπει να το δούμε αυτό".
Είπα "Ας το δούμε".
Κι εφόσον άνοιξε το χάρτινο Κουτί της Πανδώρας με τις χελώνες...
Ενδιαφέρον.
Είπα πως πιστεύω ότι θα κάνουμε καλή δουλειά με αυτό.
...ο Φρίντμαν έκλεισε τη συμφωνία.
Διαπραγματεύτηκα μια συμφωνία για 150.000 δολάρια.
Πέρα από αυτό...
Είχαμε τα πλήρη δικαιώματα έγκρισης
για κάθε δημιουργική απόφαση και ανάπτυξη προϊόντος.
Το σημαντικότερο για εμάς.
Θα έχουμε τον τελικό λόγο και έλεγχο.
Μπήκαμε στις γιορτές με μια συμφωνία.
Και τον Ιανουάριο του 1987, θα ξεκινούσε η κατασκευή
της σειράς φιγούρων δράσης.
Μετά τη συμφωνία, όμως, η Playmates έπρεπε να πάψει να παίζει με κούκλες
και να παραγάγει φιγούρες δράσης από αυτό το κόμικ.
Το θέμα ήταν ότι εκείνη η ομάδα ανθρώπων δεν είχαν ιδέα γι' αυτήν την κατηγορία.
Μια κατηγορία που κατακλυζόταν ήδη
από ποικιλία επιτυχημένων φιγούρων δράσης, από...
Τους μεγάλους.
Mattel, Hasbro, Ideal Toys.
Όλοι εκείνοι.
Και για να παίξει με τους μεγάλους η Playmates, έπρεπε να σκεφτούν...
Πώς παίρνουμε αυτούς τους βίαιους ήρωες από το ασπρόμαυρο κόμικ;
Σκοτεινό, ωμό.
Δεν ήταν "Καουαμπάνγκα, φιλάρα!"
Πολύ χρωματιστό, με πίτσα και τέτοια.
Πώς κάνουμε τους χαρακτήρες φιλικούς προς τα παιδιά;
Για να καθαρίσει το μακάβριο κόμικ,
η Playmates έφερε έναν μάστορα.
Ονομάζομαι Τζον Χάντι.
Κοινώς "Μάστορας".
Και το μέλλον των χελωνοπαιχνιδιών ήταν στα δικά του.
Για να κάνουμε ρεαλιστική τη σειρά,
έπρεπε να αυξήσουμε το χιούμορ, τη διασκέδαση.
Έπρεπε να σκεφτώ μια πιο "ασεβή" πινελιά.
Το πιο αστείο χιούμορ που θ' άρεσε στα παιδιά;
Της τουαλέτας.
-Τον ενθουσίασε. -Το φόρτε μου.
Τροποποιήσαμε, απλοποιήσαμε την ιστορία,
βγάλαμε τα περί εκδίκησης,
σκεφτήκαμε κι άλλους κακούς.
Μαζί με την πνοή στη σειρά παιχνιδιών,
ο Χάντι έδινε πνοή και στον άσπονδο εχθρό των Χελωνών.
Ποιο είναι το τυπάκι με τη μεταλλική φάτσα;
Απαραίτητη η βοήθεια.
Σκοτώσαμε τον κακό στο πρώτο τεύχος.
Δεν υπολογίζαμε κι άλλο.
Ο Σρέντερ δεν θα δούλευε μόνος.
Αυτός είναι ο Ατσίδας στην αρχική του μορφή.
Κι αυτός ήταν ο Σπίθας.
Πολύ λεπτομερείς, τρομακτικοί.
Άλλοι εχθροί, ωστόσο...
Ο Απτσάκι. Του έβαζες φαγητό στο στόμα
κι όταν πίεζες το βολβοειδές σώμα του, εκτοξευόταν ως βολίδα.
Αυτός, με την ισχύ των ρουθουνιών,
εκτοξεύει βολίδες από ένα όπλο που θυμίζει μύτη.
Η Playmates, όμως, δεν θα έριχνε όλο το κονδύλι
σε μια σειρά που δεν θα πουλούσε.
-Όχι. -Το πρόβλημα αυτού του τύπου.
Πολύ δύσκολα πλασάρεις μια σειρά φιγούρων δράσης
χωρίς κάποιο περιεχόμενο.
Και το κόμικ;
Δεν αρκεί, ιδίως όταν απευθύνεται σε ένα μεγαλύτερο, ηλικιακά, κοινό.
Η Playmates, λοιπόν, ζήτησε καταρχάς μια σειρά φιλική προς τα παιδιά.
Όπως όλοι οι μεγάλοι, λοιπόν, ανέθεσαν σε ένα στούντιο ανιμέισον
τη δημιουργία ενός καρτούν ειδικά για να πουλήσουν παιχνίδια.
Συμβαίνει ως εξής.
Αυτός ο εξυπνάκιας...
Είμαι ο Ντέιβιντ Γουάιζ.
...είχε γράψει για τους μεγάλους.
Κι εκείνος θα ετοίμαζε
μια τηλεοπτική μίνι σειρά πέντε επεισοδίων.
Πρέπει να γίνει για οκτάχρονα!
Έπιασα δουλειά.
Πρόσεξε ένα πρόβλημα, όμως.
Καταρχάς, είναι τέσσερις χελώνες που δεν ξεχωρίζουν.
Όλες ήταν βασικά ίδιες. Με κόκκινες μπαντάνες.
Η καθεμιά απέκτησε το χρώμα της, λοιπόν.
Κατέληξαν σε κόκκινο, μπλε, μοβ, πορτοκαλί.
Επίσης, κάθε χελώνα φορούσε μια ζώνη με το αρχικό της.
Δεν ήταν, όμως, τόσο απλό όσο μια χρωματιστή μπαντάνα και μια πόρπη.
Θέλουμε τέσσερις προσωπικότητες,
διαφορετικά, είναι περιττοί οι υπόλοιποι.
Θέλαμε έναν αρχηγό.
-Λεονάρντο. -Συντηρητικός.
Εξπέρ στις πολεμικές τέχνες.
Τον σπασίκλα της τεχνολογίας.
Ντονατέλο!
Αν είσαι το αγχώδες παιδί, θα στραφείς προς τον...
Ραφαέλ!
Ο σαρκαστικός εξυπνάκιας.
Δεν απέχει πολύ από μένα.
"Σρέντερ! Έχεις το όνομα..."
Μαγειρικού εργαλείου;
Κι αυτό ήταν το στιλάκι του Ραφ.
Και ο Μικελάντζελο.
Τον χρειαζόμαστε, γιατί αντιπροσωπεύει την εφηβικότητα αυτών των χελωνών.
"Καουαμπάνγκα, φιλάρα!"
Ώρα για πίτσα!
Θα λατρεύουν την πίτσα.
Κι έτσι, το καρτούν απέκτησε τέσσερις ήρωες.
Πραγματικά, υπάρχει μία χελώνα για κάθε παιδί.
Ένα Μπρέκφαστ Κλαμπ με φιγούρες δράσης.
-Ποιος θέλει κορν φλέικς; -Τρώω με σταφίδες!
Προσωπικότητες, χρώματα και ζώνες.
Η μετάλλαξή τους σε φιγούρες δράσης είχε σχεδόν ολοκληρωθεί.
Εκτός από ένα τελευταίο θέμα.
Βασικά, κάτω από τη ζώνη.
Όταν μεταφράζεις κάτι δισδιάστατο
σε τρισδιάστατο,
ενίοτε, πρέπει να γίνουν κάποιες αλλαγές.
Το πρώτο πρόπλασμα από πηλό
είχε ουρά.
Διότι στο αρχικό κόμικ είχαν ουρές.
Όρθιοι, όμως, όταν κρεμόταν η ουρά, ήταν...
Σαν φαλλός.
Δεν το σκεφτόμουν έτσι όταν το λάξευα.
Και έτσι...
αποφασίσαμε να την...
Κακό σπυρί στην ουρά.
Καμία χελώνα δεν είχε ουρά μετά.
Έχοντας κάνει... περικοπές σε πλαστικό,
ο Τόμας και τα κεντρικά της Playmates στο Χονγκ Κονγκ
ήταν ικανοποιημένοι από την πρώτη εξόρμηση στις φιγούρες δράσης.
Το Toy Fair γίνεται Φεβρουάριο στη Νέα Υόρκη,
αλλά όλοι οι αγοραστές δεσμεύονται προκαταβολικά.
Παίρνουμε ό,τι δουλεύουμε, λοιπόν, τα δειγματίζουμε σε όλες τις ΗΠΑ
και σε υποψήφιους αγοραστές.
Με ένα πεντάλεπτο δείγμα του καρτούν και τις πρώτες φιγούρες,
η Playmates πήγε στους μεγάλους λιανεμπόρους.
-K-Mart. -Toys "R" Us.
-Sears. -Target.
-Παντού. -Οι συσκέψεις έπεφταν βροχή.
Λέγαμε "Αυτή θα γίνει η σπουδαιότερη φιγούρα δράσης όλων των εποχών".
Οι λιανέμποροι έλεγαν "Δεν το βλέπω".
ΣΑΠΟΥΝΙ - ΧΩΜΑΤΕΡΗ ΕΙΔΗ ΣΚΟΥΠΙΔΙΩΝ
Όχι.
Και σε μια περίπτωση, μια εταιρεία μάς πέταξε έξω κλοτσηδόν.
Είπε "Καλή τύχη. Έχω άλλη δουλειά".
Είχαμε χάσει το σημάδι. Δεν έβγαινε το χιούμορ.
-Πώς κινείται η γάτα των Χελωνών; -Σαν χελώνα.
Αυτό που περνούσε, όμως,
ήταν μια σοβαρή έλλειψη ενδιαφέροντος για τη σειρά παιχνιδιών.
Η εταιρεία πρέπει, κάποτε, να επενδύει στα εργαλεία.
Αυτό δεν έγινε.
Όχι.
Χρειάζονταν οχήματα, αλλά η μητρική κινεζική είπε...
-Όχι. -"Όχι αν δεν βεβαιωθούμε ότι θα πουλήσει".
Δεν ήταν σίγουροι...
...πώς να πλασάρουν το προϊόν.
Πλέον, είχαν ξοδέψει όλα τα χρήματα.
Τηλεοπτικό σίριαλ, ενάμισι εκατομμύριο.
Τα σχέδια είναι έτοιμα, οπότε αν το εγκαταλείψουμε,
πάει τελείως χαμένο.
Δεν υπήρχε επιστροφή πλέον.
Και με τόση αβεβαιότητα γύρω από τη σειρά,
τίποτα δεν προχωρούσε παρακάτω.
Περίπου το ίδιο διάστημα,
προσλάβαμε έναν νέο σχεδιαστή.
Είμαι σχεδιαστής παιχνιδιών.
Μα όχι έναν τυχαίο σχεδιαστή. Αν τον ρωτήσετε, θα σας πει.
Είμαι ο Μαρκ Τέιλορ, δημιουργός του He-Man.
Μαζί με αυτόν.
-Κατόπιν αιτήματος του Μπιλ Κάρλσον... -Ναι.
...προσελήφθην στις Χελώνες,
γιατί δεν έβγαζε πουθενά, με όλο τον σεβασμό για τον Τζον.
Μάλιστα.
Κι έτσι...
Επέστρεψα στη Mattel.
Κι ο Μαρκ έπιασε δουλειά.
Είχαν μια στοίβα με σκίτσα,
αλλά ήταν αδιέξοδο,
δεν είχε εκείνη την τελευταία κλοτσιά για να πάρει μπρος.
Κι ο Μαρκ κάτι ήξερε από κλοτσιές.
Έχω τη δύναμη!
Με τη δύναμη της Playmates πλέον,
άρχισε να κάνει αλλαγές.
Α λα He-Man!
Είμαι ο σχεδιαστής.
Ξανασχεδίασε, λοιπόν, τα υπάρχοντα σκίτσα.
Το όχημα Party Van είναι, βασικά, ένα Volkswagen, οπότε...
το έκανα σέξι.
Οι Φουτ Κλαν υπήρχαν στο κόμικ, οπότε τους "παιχνιδοποίησα".
Τους έκανα σαν ζόμπι. Έγειρα το κεφάλι, ψηλόλιγνα πόδια.
Ο Σκοτ Χένζι έφτιαχνε τον Σρέντερ.
Στο κόμικ ήταν πανύψηλος.
Κι έτσι τον θέλαμε.
Δεν θα χωρούσε στο πλαστικό κουτί, όμως.
Τον κάναμε ψηλό, λοιπόν, και τον καμπουριάσαμε.
Σήκωσα τα χέρια του,
σαν να κάνουν μια μυστικιστική κίνηση.
Σαν να ετοιμάζεται να επιτεθεί.
Έκανε και τολμηρές ερωτήσεις.
Γιατί να είναι σαν ηλίθια η Έιπριλ Ο' Νιλ;
Η Τίλα που έφτιαξα για τον He-Man, ήταν γεροδεμένη.
Προς το παρόν, τίποτα δεν ήταν δεμένο.
Από καμία άποψη.
Παρότι ο δεξιοτέχνης καταπιάστηκε με τις χελώνες,
το στούντιο καρτούν ήθελε βοήθεια για να τελειώσει.
Έτσι, πήραν...
Τον διάσημο Τσακ Λόρι.
Ο υπερ-παραγωγός Τσακ Λόρι
είναι ο εγκέφαλος πίσω από το Dharma & Greg,
το Two and a Half Men, και έναν σωρό βραβευμένα σίριαλ.
Ναι! Του Big Bang Theory!
Τότε, όμως, ήταν διαφορετικός.
Ήμουν ένας περιπλανώμενος μουσικός,
που προσπαθούσα να γίνω συνθέτης.
Με μικρό κονδύλι και μια απλή ιδέα, ο Τσακ έπιασε δουλειά.
Κανείς δεν ήξερε τους χαρακτήρες,
οπότε το κομμάτι θα ήταν μια παρουσίαση.
Λέει "Μα ποιοι είναι αυτοί;"
Πράσινοι και φίλοι κολλητοί
Ποιοι είναι αυτοί;
Όπου ακούγεται φωνή, είναι ο Τσακ.
Κινδυνεύεις και σε λίγο είναι εκεί
Ποιοι είναι αυτοί;
Μα ποιοι είναι αυτοί, ποιοι είναι;
-Χελωνονιντζάκια -Φοβερά
Λογοτεχνία.
Το πιασιάρικο τζινγκλ...
Σ' ευχαριστώ, Τσακ!
...και τα υπόλοιπα επεισόδια της μίνι σειράς,
άρχισαν να προβάλλονται σιωπηλά στις 28 Δεκεμβρίου 1987.
Και η ομάδα της Playmates έκανε υπερωρίες για να προλάβει.
Ανέβασα ρυθμούς.
Ωραία, γιατί...
Η σειρά είχε προβληθεί ήδη,
οπότε υπήρχε ενδιαφέρον για τις Χελώνες.
Έπρεπε να αποδείξουμε την αξία μας, όμως.
Μόνο με πέντε επεισόδια και μια ημιτελή σειρά παιχνιδιών,
δύσκολα θα ρίσκαρε κάποιος με αυτά τα παράξενα, παραμορφωμένα ζώα.
-Εγώ, φυσικά! -Ο Τζέφρι η Καμηλοπάρδαλη;
Το Toys "R" Us υποστήριζε τα πάντα, ως γνωστόν.
-Τα πάντα; -Τα πάντα.
Αν ενδιαφέρονταν αυτοί,
η Playmates θα ανταγωνιζόταν επιτέλους τους μεγάλους!
Οι μεγάλοι...
Είπα, λοιπόν, να παραγάγουν...
τα 6.000 κομμάτια.
Μικρή παραγγελία, αλλά η Playmates στρώθηκε στη δουλειά.
Τέσσερις Χελώνες και ο Σπλίντερ.
Φυσικά, ο Σρέντερ.
Και η Έιπριλ Ο' Νιλ.
Ακόμη έχει τα χάλια της.
Έχουμε τον Σπίθα, τον Ατσίδα και τους Φουτ Κλαν,
τους παρείσακτους, κακούς στρατιώτες.
Τον Ιούνιο του 1988, λοιπόν,
δέκα φιγούρες και πέντε οχήματα στάλθηκαν...
στην Toys "R" Us.
Και βλέπουμε.
Δεν περίμεναν πολύ, όμως,
γιατί πολύ σύντομα, η Toys "R" Us έκανε νέα παραγγελία!
Άλλα 50.000 κομμάτια.
ΣΥΝΟΛΟ 50.000
Πουλούσαν τρελά.
Ήταν η μόνη φορά στην καριέρα μου
που κυριολεκτικά μπήκα σ' ένα παιχνιδάδικο
και είδα τα ράφια άδεια.
Καμία χελώνα στο ράφι.
Πήγα και σε δεύτερο.
Καμία χελώνα στο ράφι.
-Και σε τρίτο. -Καταλάβατε, τέλος πάντων.
Ξέραμε ότι είχαμε ένα φαινόμενο.
Χελωνονιντζάκια
Από την Playmates!
Είμαι 11 ετών τότε
και βλέπω εκείνο το παράξενο παιχνίδι.
Είχε καβούκι
και μια ζώνη με διαφορετικό όπλο σε κάθε θηλιά,
και είπα...
"Μα τι είναι αυτό;"
Οι πρώτες δέκα φιγούρες δράσης είναι τόσο εμβληματικές.
Έχουν μια παιχνιδιάρικη διάθεση,
κάτι που δεν βγάζει καμία άλλη σημαντική φιγούρα δράσης της εποχής.
Έχουν κάτι το διασκεδαστικό οι φιγούρες.
Καουαμπάνγκα, φιλάρες!
1988: Η ΧΡΟΝΙΑ ΤΗΣ ΧΕΛΩΝΑΣ
Από αντεργκράουντ αλλοκοτιά,
στην απότομη δόξα!
Οι φιγούρες δράσης Χελωνονιντζάκια είναι στην κορυφή των πωλήσεων.
Συμπαρασύροντας την Playmates.
Κατευθείαν στην κορυφή.
Αυτές μας κόστισαν περίπου ένα εκατομμύριο δολάρια.
Η καινούρια "μεγάλη" της παρέας, όμως, δεν ήταν η μόνη
που έβλεπε πράσινο.
Παχυλές επιταγές!
ΚΕΒΙΝ ΙΣΤΜΑΝ ΣΥΝΔΗΜΙΟΥΡΓΟΣ
Εκείνη η πρώτη επιταγή, πάνω από ένα εκατομμύριο δολάρια...
Όταν κρατάς μια επιταγή με τέτοιο ποσό για να μπει στον λογαριασμό σου...
Συγχαρητήρια στον Μαρκ Φρίντμαν που μας δασκάλεψε καλά.
"Αποταμιεύστε, επενδύστε ή φυλάξτε τα".
Σας είπε ο Κέβιν ότι αγόρασε ένα τανκ;
Ένα ελαφρύ τανκ Μ15Α Stuart.
Επικοί πόλεμοι πέιντμπολ. Κρυβόμουν στο τανκ και...
Όσο ο Ίστμαν κρυβόταν στο δικό του καβούκι,
ο Φρίντμαν εξαπέλυε επίθεση
σε ένα τελείως διαφορετικό μέτωπο.
Ήθελα κάτι μεγαλύτερο και καλύτερο για τους φαν.
Ήθελα μια κινηματογραφική ταινία δράσης.
Υπέροχη ιδέα!
Ή όχι.
Έχουμε δει πολλές ταινίες,
όπου ζωντανεύουν ήρωες κόμιξ,
και είναι απαίσιες.
Η ιδέα ξένισε και την Playmates.
Θεώρησαν ότι ρίσκαρα. Είχαμε ήδη ένα επιτυχημένο καρτούν.
Όλα πάνε καλά, τέλεια. Βγάζεις λεφτά.
Στις επιχειρήσεις, όμως, αν κάτσεις άπραγος, όμως, πεθαίνεις. Πας παρακάτω.
Έτσι, ο Φρίντμαν πήγε την ιδέα του στην Golden Harvest Pictures.
Οι καλύτεροι κασκαντέρ παγκοσμίως.
Αρκεί να βάλουμε στολές σε τέσσερις κασκαντέρ.
Άψογα!
Έχω και τον Τζιμ Χένσον.
-Τον δεξιοτέχνη των Muppets; -Ναι.
Καουαμπάνγκα!
Τελικά, φαινόταν πως η ιδέα του Μαρκ θα πετύχαινε.
Μέχρι στιγμής, έχω άψογα ποσοστά επιτυχίας.
Και θα είχε την ευκαιρία
να κλείσει τα στόματα των αρνητικών της Playmates με πίτσα.
Η ταινία ολοκληρώνεται, γίνεται προβολή για την Playmates Toys,
κι ο Ρίτσαρντ Σάλις με πλησίασε,
με κοίταξε ευγενικά και μου είπε
"Τα έκανες σκ..., Φρίντμαν".
Νομίζαμε πως μπλέξαμε.
Το τηλεοπτικό καρτούν ήταν πολύ ανάλαφρο και φωτεινό. Αυτό ήταν...
το άκρως αντίθετο.
Φεύγοντας σκέφτηκα "Τι πήγα κι έκανα;"
Πάει η ιδιοκτησία.
Τα πράγματα ήταν σκούρα όταν τα Χελωνονιντζάκια βγήκαν στα σινεμά,
τον Μάρτιο του 1990.
Περιττό να πω ότι στην πρεμιέρα...
έσπασε κάθε ρεκόρ.
Καουαμπάνγκα!
ΕΡΠΕΤΑ ΓΙΑ ΣΤΗΡΙΞΗ
Βγάλαμε 134 εκατομμύρια.
Η μεγαλύτερη ανεξάρτητη ταινία όλων των εποχών για τότε.
Τηλεφωνώ στην Playmates, λοιπόν. Είπα
"Πώς πάνε οι πωλήσεις, παιδιά;"
Καμία χελώνα στο ράφι.
Ξεπούλησαν. Παντού!
Με την ταινία να σπάει τα ταμεία,
τα κέρδη της Playmates συνέχισαν να μεταλλάσσονται.
Πουλήσαμε 100 εκατομμύρια κομμάτια μόνο το 1990.
Κατείχαμε το 80% της αγοράς παιχνιδιού για αγόρια.
Κάθε μέρα γίνονται πωλήσεις Χριστουγέννων.
Τα παιδιά λαχταρούσαν κι άλλο.
Κέισι Τζόουνς, ο μαχητής!
Και για να ανταποκριθεί στη ζήτηση, η Playmates χρειαζόταν... μυαλό.
Έπρεπε να βγάζουμε έναν νέο χαρακτήρα κάθε μήνα.
Ο Λέδερχεντ!
Έναν χαρακτήρα τον βγάλαμε
"Πιτσόφατσα".
Νέο.
Και ο Ρέι Φιλέ.
Ο Στρατηγός Τρέιγκ.
Νέο.
Ο Μιούταγκεν Μαν.
Κι ένα γιγάντιο κουνούπι.
Ναι, περνούσαν πολύ γρήγορα.
Αν ήσουν σκεπτόμενος, όμως...
Πάντα ήμουν των σετ.
...η Playmates δεν σε "κρεμούσε". Βασικά...
Υπήρχαν δύο βασικά σετ.
Ο υπόνομος ήταν το αρχηγείο των Χελωνών και του Σπλίντερ.
Είχε δύο επίπεδα, για ένα σετ στον δρόμο
και ένα υπόγειο σετ. Απίστευτο.
Και το Τεχνοδρόμιο ήταν το σετ του κακού.
Ήταν μια τεράστια μπάλα, με ένα μάτι στην κορυφή, πάνω σε ερπύστριες.
Και ξεδιπλωνόταν, άνοιγε, και είχε μια φυλακή στη μέση.
Όταν το είδα για πρώτη φορά, σκέφτηκα...
"Θα το αγοράσω το άτιμο".
Αυτό, όμως, δεν σήμαινε πως παραμερίστηκαν οι Χελώνες.
Καθώς επεκτείναμε τη σειρά Χελωνών, αντί για τέσσερις γυμνές Χελώνες,
αρχίσαμε να ενσωματώνουμε διάφορα θέματα.
Αθλητικά, σαμουράι.
-Διάστημα. -Σε δέκα λεπτά.
Από τις μεγαλύτερες σειρές.
Κυρίως επειδή έβγαζαν συνέχεια τις τέσσερις φιγούρες
με διαφορετικά ρούχα.
Έχουμε, λοιπόν, χιπ-χοπ χελώνες και τέρατα.
Κάνουν ανάποδες τούμπες.
Χελώνες Τρολ!
Τις λάτρευα. Τόσο άσχημες, που ήταν γλύκα.
Τις μισούσα.
Χελώνες Σταρ Τρεκ.
Ο Ντονατέλο με αφτιά Βούλκαν.
Χελώνες των Σπηλαίων.
Χελώνες Γουέστερν.
Μεταλλασσόμενη Χελώνα, που από κατοικίδιο γίνεται νίντζα.
Η Χελώνα των Σπηλαίων. Γουέστερν.
Μόλις είπα...
-Τέλος πάντων. -Αυτό είναι το θέμα.
Δεν τις θυμάμαι όλες.
Πάμε στις κινηματογραφικές Χελώνες.
Δεν έφτιαξε τέτοιες η Playmates;
-Όχι στην πρώτη ταινία. -Γιατί όχι;
Διότι δεν ήθελαν να υποστηρίξουν μια τόσο βίαιη ταινία.
Α, ναι. Τότε, ίσως πρέπει να σκεφτούν μια νέα ταινία.
Σκεφτήκαμε το "Μυστικό του Ούζου".
ΧΕΛΩΝΟΝΙΝΤΖΑΚΙΑ ΙΙ: ΤΟ ΜΥΣΤΙΚΟ ΤΟΥ ΟΥΖΟΥ
Ετοιμάσαμε μια σειρά προϊόντων για τη δεύτερη ταινία
και πήγε περίφημα.
-Για κάτσε! -Πού είναι η φιγούρα δράσης Vanilla Ice;
Μην ανησυχείς. Να τη!
Πάμε, Νίντζα, πάμε!
Δεν πλήττεις ποτέ.
Πάμε, πάμε, πάμε!
Κι όμως, άρχιζαν να πλήττουν, με την τρίτη ταινία, δύο χρόνια αργότερα.
Θεέ μου, πώς την έλεγαν;
Σκεφτήκαμε να σταματήσουμε,
να ξεθυμάνει.
Δεν ξεθύμαιναν μόνο οι ταινίες, όμως.
Τα νούμερα του καρτούν άρχισαν να πέφτουν.
Και οι πωλήσεις παιχνιδιών.
Το ένα τρίτο των πωλήσεων το '96 πλέον.
Με τις Χελώνες να 'χουν πάρει την κατιούσα, ήταν ώρα για συλλογισμό.
Ήταν ώρα για δύσκολες αποφάσεις.
Ήταν ώρα για επανεκκίνηση.
Συζητούσαν την ιδέα για μια τηλεοπτική σειρά με ηθοποιούς.
Και γιατί όχι;
Το Fox τα πήγε πολύ καλά με τους Power Rangers του Χάιμ Σαμπάν.
Να σας στείλω τα νούμερα;
Η εταιρεία του Σαμπάν, επειδή έκανε το Power Rangers,
μπορούσε να κάνει και τις Χελώνες.
Ο Χάιμ στρώθηκε στη δουλειά,
με τη βοήθεια του ανωτάτου στελέχους του Fox Kids, Μάργκαρετ Λες.
Ήθελε να κάνει κάτι διαφορετικό και να εισάγει μια θηλυκή χελώνα.
Δεν θυμάμαι κάτι τέτοιο.
Εγώ θεωρώ ότι το ζήτησε η εταιρεία παιχνιδιών.
Το Power Rangers είχε μεγάλη επιτυχία, με δύο πολύ δημοφιλή κορίτσια,
που έδιναν τη χάρη τους στη σειρά.
Θα σας βοηθήσουμε.
Και μάλλον αυτό ήθελαν.
Όπως και με όλα τα άλλα, όμως,
Ίστμαν και Λερντ θα έπρεπε να συμφωνήσουν για το θηλυκό.
Είπα "Ναι, βασικά, δεν είναι...
το αρχικό μας όραμα, αλλά θα ήταν τέλειο".
Πάει ο ένας. Όσο για τον Πίτερ...
Όχι δα! Είναι τέσσερις χελώνες.
Λεονάρντο, Μικελάντζελο, Ραφαέλ και Ντονατέλο. Τέλος.
-Μπορεί να γίνω η πέμπτη. -Όχι αυτήν τη φορά.
Χωρίς τις ευλογίες του Λερντ, η νέα σειρά δεν θα γινόταν.
Είτε θα συνεχίσουμε
να παρατείνουμε την άδεια των Χελωνών, είτε δεν θα έχουμε εισόδημα.
Ήταν η μεγαλύτερη διαφωνία μας στη διαχείριση των Χελωνών.
Τελικώς, ο Λερντ θα υποχωρούσε, αλλά μόνο υπό έναν όρο.
Δεν ήθελε καμία σχέση,
αλλά να το επιβλέψω εγώ, και τελικά,
αποχώρησε.
Δεν μπορούσα να το διαχειριστώ.
Και όπως αποδείχθηκε, ούτε τα παιδιά μπορούσαν.
Το σίριαλ του Σαμπάν δεν πέτυχε.
Δεν άρεσε καθόλου.
Ένα κορίτσι χελώνα;
Δεν ήταν θέμα φύλου, απλώς δεν νομίζω πως ήταν...
Ήταν πολύ επιβεβλημένο.
Είμαι μεταλλαγμένο αγόρι κι είσαι μεταλλαγμένο κορίτσι.
Καμία σχέση.
Δεν κατηγορώ κανέναν.
Σίγουρα εγώ αποφάσισα να δώσω το πράσινο φως.
Άλλοτε κερδίζεις κι άλλοτε χάνεις.
Κάποιοι, όμως, έχασαν περισσότερα.
Σχεδόν από τη στιγμή που έγιναν δημοφιλείς οι Χελώνες,
υπήρχε ένα αίτημα από τους φαν
να προστεθεί πέμπτη χελώνα.
Κι οι δύο, όμως, πάντα θεωρούσαμε ότι ήταν ηλίθια ιδέα.
Όταν το δέχτηκε, λοιπόν, ο Κέβιν,
μου φάνηκε σαν ένα είδος προδοσίας μιας κοινής μας ιδέας.
Ήταν ενδεικτικό του πόσο πολύ είχαμε διαφοροποιηθεί.
Ήταν μια εξέλιξη.
Πολύς ποιοτικός χρόνος, αδερφικός χρόνος, μόνο επαγγελματικός χρόνος.
Δεν κάναμε παρέα και χάθηκε ο δεσμός.
Μαζί με τη λύση του δεσμού των Κόμιξ Μιράζ,
λύθηκε κι ο ενθουσιασμός του Κέβιν Ίστμαν για τα Χελωνονιντζάκια.
Θεωρώ τις Χελώνες
κάτι υπέροχο και θαυμάσιο για εκείνον, για καιρό, αλλά ήθελε να πάει παρακάτω.
Με χαρά το παραχώρησα, λοιπόν...
σε κάποιον άλλον όμιλο.
Ο Πιτ δεν ήθελε επ' ουδενί να πουλήσει τα δικαιώματά του.
Εξαγόρασε, λοιπόν, το εναπομείναν μερίδιό μου.
Μετά από σχεδόν 20 χρόνια,
οι άλλοτε αχώριστοι συγκάτοικοι, συνεργάτες και φίλοι
χωρίστηκαν για τα καλά.
Μακάρι να μη γινόταν έτσι.
Μακάρι να είχαμε παραμείνει δεμένοι όσο τον πρώτο καιρό.
Καθώς τα "θηλυκά" τους προβλήματα τελείωσαν,
ο Πίτερ γύρισε τις Χελώνες στον υπόνομο, τρόπος του λέγειν.
Λίγο πιο σκοτεινό, πιο ακραίο.
Και λίγο πιο κερδοφόρο.
Δείξε μου τα λεφτά, μωρό μου!
Βγάλαμε πολλά παιχνίδια.
Νέες, ακραίες χελώνες, με ακραία όπλα...
Οι Χελώνες έχουν πάντα μια τεράστια άνοδο
και μετά, παρουσιάζουν πτώση.
Το 2009, όμως, πλέον, υπήρχε η αίσθηση ότι οι Χελώνες βασίζονταν στο όνομά τους
ή έστω στα αρχικά τους.
Οι Χελώνες τότε ήταν στο απόγειο της δημοτικότητας.
Οι Χελώνες ήταν πάλι έτοιμες για μια ανανέωση.
Ευτυχώς, ένας ολοκαίνουριος χαρακτήρας θα εμφανιζόταν πάνω στην ώρα.
"Μια θηλυκή χελώνα".
Όχι δα!
-Πλάκα κάνουμε! -Καλά.
Ήταν μια πολυεθνική κοινοπραξία, φυσικά.
Με πλησίασε η Viacom
και είπαν "Θα θέλαμε να αγοράσουμε τις Χελώνες".
Λογικό, διότι ενώ η θυγατρική της Viacom, Nickelodeon, κατακλυζόταν
από σφουγγαράκια και Ντόρες,
έκανε κι εκείνη τη δική της εξερεύνηση.
Δεν είχαμε εκείνη την εμβληματική σειρά με τις φιγούρες δράσης.
Ακριβώς αυτό που απαγόρευε ο Πίτερ Λερντ.
-Ναι. -Μόνο ένα πρόβλημα υπήρχε.
Δεν θα το πουλήσει ποτέ.
Τελείωσε κι αυτό.
Δεν θυμάμαι να λέω κάτι τέτοιο.
-Αναμείνατε. -Βασικά...
Ίσως κάποτε, αν η προσφορά ήταν σωστή και λογική,
αλλά πιθανώς όχι για καιρό.
Συμφωνία 60 εκατ. δολ.
Μου φάνηκε η σωστή στιγμή να το κάνω.
Δεν θα επωφελούνταν, όμως, μόνο ο Πίτερ Λερντ και η Nickelodeon.
Η συμφωνία περιλάμβανε τους φίλους μας στην Playmates Toys.
Καλό νέο για την Playmates.
Και πάλι, δεν τελείωσε εκεί.
-Έβγαλα κι εγώ λίγα λεφτά. -Και παρότι δεν είχε καμία ανάμειξη,
ακόμη κι ο Vanilla Ice χάρηκε.
Για κάτσε. Εντάξει.
Κι ο Κέβιν Ίστμαν;
Δεν πήρε τίποτα.
Εξήντα εκατομμύρια δολάρια.
Πολύ κρίμα.
Πάνω, όμως, που η Viacom έβαλε σε εφαρμογή το μεταλλαγμένο σχέδιό της,
συνέβη κάτι απροσδόκητο.
Και σχεδόν αμέσως, μου τηλεφώνησαν όλοι να δουλέψω πάλι στις Χελώνες.
Μου πρότειναν θέση συμβούλου στις ταινίες, στη σειρά και στα κόμιξ της IDW.
Και δέχτηκα.
Με τον Ίστμαν παρέα, η επαναπροώθηση της Nickelodeon το 2012 σάρωσε.
Τόσο καλοί είμαστε.
Κι αυτήν τη φορά, δεν έβλεπαν μόνο παιδιά.
Τεράστιος αριθμός ενηλίκων
παρακολουθούσαν με τα παιδιά τους.
Η πρώτη γενιά που μεγάλωσε με τις Χελώνες
τις μοιράζονται με την οικογένειά τους.
Και για καλή τύχη της Playmates, αυτό σήμαινε διπλάσιους αγοραστές.
Και τα παιχνίδια
πουλούσαν αυτομάτως τρελά, προτού καν προβληθεί η τηλεοπτική σειρά.
Και αφού προβλήθηκε.
Κάναμε μια συνεργασία με την WWE.
Και μετά την πρεμιέρα της ταινίας!
Υπέροχες οι νέες φιγούρες.
Επικές.
Κι αφού μιλάμε για επικά, μόλις έναν χρόνο μετά,
οι Χελώνες της Nickelodeon είχαν λιανικές πωλήσεις 475 εκατομμυρίων δολ.
Καθόλου κακό για επένδυση...
Εξήντα εκατ. δολάρια.
Οπότε, όταν η Nickelodeon διέκοψε τη σειρά το 2017,
το μόνο λογικό ήταν να γίνει μια ολοκαίνουρια!
Δεν τελείωσε;
Τώρα ξεκινά.
Ώρα για δράση!
Το Χελωνονιντζάκια: Η Άνοδος είναι μια σπουδαία ευκαιρία να γυρίσουμε πίσω
και να δούμε τις Χελώνες όταν μεγάλωναν.
Πολεμάτε σαν ανεκπαίδευτοι ανόητοι!
Επίσης, μια σπουδαία ευκαιρία για περισσότερα παιχνίδια, ασφαλώς.
Αυτή η ιδέα έχει την επανεφεύρεση στο DNA της.
Οι χαρακτήρες, λοιπόν, πρέπει να διαφοροποιούνται κάθε φορά.
Και η εκδοχή των Χελωνών του 2018, είναι μια ακόμη πιο ριζική επανεφεύρεση.
Αυτά είναι από το 2012 μέχρι το 2017.
Και αυτή είναι από το 2018.
Θα είναι οι πιο επιτυχημένες Χελώνες.
Το ελπίζω.
Καθώς οι Χελώνες ξεκινούν για το επόμενο σκέλος ενός ταξιδιού,
που έχει ήδη διαρκέσει πάνω από 30 χρόνια,
η πέμπτη χελώνα, ο Μαρκ Φρίντμαν, ήταν που διάβασε ένα αυτο-εκδοθέν κόμικ
κι οραματίστηκε ένα παγκόσμιο πανδαιμόνιο,
που πούλησε εκατομμύρια παιχνίδια.
Ούτε μια φορά...
δεν το θεώρησα δεδομένο.
Μου δόθηκε η ευκαιρία να χτίσω μια επωνυμία όπως ήθελα,
να αγνοήσω τους επικριτές και όλα αυτά.
Είπαν "Ήταν εξωφρενικό".
Δύο κομίστες, που δεν προσελήφθησαν στη Marvel και την DC,
διακωμώδησαν παραδοσιακούς υπερήρωες.
Γιατί να πετύχει; Κι όμως, πέτυχε.
Και συνέχισε να πετυχαίνει.
Τι έχουν, λοιπόν, αυτοί οι υπόγειοι υπερήρωες
που τους κάνει να μεταλλάσσονται με τις δεκαετίες;
Κάποια στοιχεία δείχνουν
ότι είναι ο συνδυασμός χιούμορ και δράσης.
Το γεγονός ότι ζουν στους υπονόμους.
Οι προσωπικότητες των Χελωνών.
Και όλοι πήγαν να το αντιγράψουν.
Και δεν πετυχαίνει.
Και θεωρώ πως το κλειδί ήταν πάντα
ότι ο Πιτ και ο Κέβιν
δημιούργησαν κάτι που αγάπησαν, κι όλα έγιναν φυσιολογικά.
Είναι αληθινό.
Λαξευμένη μέσα από μια χαμένη φιλία, η παρακαταθήκη των Χελωνών θα συνεχιστεί.
-Άψογα! -Όσο για τον Κέβιν και τον Πίτερ,
αυτό που είχαν στο Νορθχάμπτον όλα εκείνα τα χρόνια πριν,
δεν ήταν αντικατοπτρισμός.
Ήταν μια υπέροχη σπίθα.
Δεν το ένιωσα με κανέναν άλλον, πριν ή έκτοτε.
Ήταν σαν να μιλάω με έναν απόλυτα ομοϊδεάτη.
ΚΑΛΩΣ ΗΡΘΑΤΕ ΣΤΟ ΝΟΡΘΧΑΜΠΤΟΝ
Διότι εδώ, από τις ήσυχες καταβολές των Χελωνών από τη Νέα Αγγλία,
γεννήθηκε μια φιλία
και ίσως σήμερα, να ανανεώθηκε.
Ο Κέβιν είναι πολύ κουλ τύπος.
Και κάτι που μετανιώνω με όσα έγιναν
είναι ότι δεν τον έχω πια στη ζωή μου.
Μου λείπει τρομερά ο Πιτ, αλλά δύσκολα ξαναχτίζεται εκείνη η γέφυρα.
Χαίρομαι τόσο που σε βλέπω.
Κοιτάζω πίσω, και στο απόγειο των Χελωνών, ο Πίτερ είναι οκτώ χρόνια μεγαλύτερος,
τακτοποιημένος.
Εγώ είμαι 23 ετών, έχω κάμποσα μετρητά
κι είμαι ανύπαντρος.
Απ' την πρώτη έκθεση παιχνιδιών;
Ναι, σωστά. Αρχές του '88.
Τον απομάκρυνα, γιατί ήμουν νεότερος και ήθελα να κάνω άλλα πράγματα
και να δω τον κόσμο.
-Βάλαμε το παράθυρο. -Ναι.
Γιατί θέλαμε να έχουμε σχεδιαστήρια δίπλα στο παράθυρο.
-Εγώ δίπλα, εσύ εδώ. -Ναι.
Κι ανταλλάσσαμε κόλλες απ' το παράθυρο.
Δεν συνέβη ποτέ.
Όχι.
Για την κατάσταση της σχέσης μας τώρα φταίνε οι δικές μου κινήσεις.
Με όσα ξέρω τώρα,
σίγουρα θα έκανα πολλά πράγματα διαφορετικά τότε.
Θυμάμαι πολύ γλυκά εκείνες τις μέρες.
Καουαμπάνγκα! Από πού είναι αυτό;
Τότε, θέλαμε μόνο να περνάμε καλά σχεδιάζοντας.
Ήμασταν χελωνο-μπαμπάδες.
Φροντίζαμε πολύ τα παιδιά μας.
Και τα υιοθέτησε κάποιος άλλος.
Εγώ σχεδίασα έναν κι εσύ άλλον ήρωα.
Στις διαπραγματεύσεις με τη Viacom, όμως,
διατήρησα τα δικαιώματα να εκδώσω το κόμικ,
αν το επιθυμώ.
Δεν μπορούσα να ζήσω χωρίς εκείνη τη δυνατότητα.
Και ίσως κάποτε να το ξανακάνουμε.
Ο χρόνος θα δείξει αν θα τους δούμε να επιστρέφουν εκεί απ' όπου άρχισαν όλα.
Δυο τύποι που γελάνε μεταξύ τους.
Και μελανώνουν τα σκίτσα τους.
Θα ήταν ωραία
να γυρίσουμε πίσω στην αρχή,
όταν σχεδιάσαμε μαζί το πρώτο κόμικ με τις Χελώνες.
Και μου λείπει αυτό.
Θα βάλεις μολύβι ή πενάκι;
Μολύβι. Όχι, κάτσε. Φτιάχνω τον Ραφατέλο ή τον Ντονανάρντο;
Υποτιτλισμός: Εύα Τανταλίδου